stanford-oval/wikipedia huggingface dataset:
רומן גרוז'אן
קריירת מרוצים > GP2

בשנת 2008 לקח חלק בעונת הבכורה של אליפות אסייה בקטגוריית GP2, כנהגה של קבוצת ART. הוא ניצח את שני מרוצי הפתיחה שהתקיימו בדובאי. שני ניצחונות נוספים בבחריין ובדובאי העניקו לו את התואר האליפות. לאחר סיום העונה בתחילת אפריל המשיך להתחרות בסבב העולמי באותה קטגוריה, אותו סיים במקום הרביעי. לקראת עונת 2009 בסבב הפורמולה 3 האירופאי צרפה הקבוצה את ניקו הולקנברג לשורותיה, על חשבונו של גרוז'אן, שעבר להתחרות עבור קבוצת Barwa Addax.
קריירת מרוצים > פורמולה 1 - עונת הבכורה

בשנת 2008 החליף את נלסון פיקה ג'וניור כנהג המבחן של קבוצת רנו, תפקיד אותו המשיך למלא גם בתחילת עונת 2009. במהלך חודש אוגוסט פוטר פיקה מהקבוצה וגרוז'אן נקרא לתפוס את מקומו עד לסיום העונה. את הבכורה ערך בגרנד פרי האירופאי, שהתקיים בולנסיה. הוא זינק מהמקום ה-14 וסיים את המרוץ במקום ה-15. הוא השתתף בכל המרוצים עד לסיום העונה, אך לא הצליח לצבור נקודות. הקבוצה החליטה על החתמתו של ויטלי פטרוב, כנהג שני לצידו של רוברט קוביצה וגרוז'אן נותר ללא קבוצה.
קריירת מרוצים > GT1 ו-AutoGP

במרץ 2010 הצטרף לעונת הבכורה של אליפות העולם בקטגוריית GT1, כנהגה של קבוצת מאטק (Matech), לצידו של תומאס מוטש. גרוז'אן לקח חלק רק במחצית הראשונה של העונה, בה הספיק לרשום שני ניצחונות ופודיום נוסף. ביוני, אותה שנה, השתתף לראשונה במרוץ 24 השעות של לה מאן. הוא דורג במקום השלישי בקטגוריית ה-LMGT1, אך נאלץ לפרוש לאחר 171 הקפות. שבועיים לאחר מכן חזר להתחרות במרוצי מכוניות חד מושביות, כשהצטרף לקבוצת DAMS בסבב ה-AutoGP. למרות שהחמיץ את ארבעת המרוצים הראשונים של העונה זכה בתואר האליפות לאחר שניצח 4 מרוצים ובשלושה נוספים סיים בשלישייה המובילה.
קריירת מרוצים > בחזרה ל-GP2

במקביל להשתתפות ב-AutoGP השתתף במהלך עונת 2010 במספר מרוצים במסגרת אליפות ה-GP2. בשנת 2011 חזר להתחרות באליפות באופן מלא, במקביל התחרה גם בסבב האליפות האסייתי. בעקבות מתיחות פוליטית בבחריין בוטלו ארבעה מתוך שמונת המרוצים שתוכננו להתקיים בסבב האסייתי. הוא ניצח מרוץ אחד והגיע פעם נוספת לפודיום במרוצים הנותרים וסיים את העונה כאלוף, בפער של 6 נקודות מג'ולס ביאנקי, שסיים במקום השני. חמישה ניצחונות וחמישה פודיומים נוספים הקנו לו את תואר האליפות גם בסבב העולמי.
קריירת מרוצים > פורמולה 1 > 2012–2015: לוטוס

בשנת 2011 הצטרף, כאחד מחמישה נהגי מבחן, לקבוצת לוטוס-רנו. נהגי הקבוצה היו ויטלי פטרוב ורוברט קוביצה. קוביצה נפגע קשה בתאונה במהלך העונה והוחלף על ידי ניק היידפלד, שהוחלף בהמשך העונה על ידי ברונו סנה. בדצמבר אותה שנה הודיעה הקבוצה על החתמתו של גרוז'אן לצידו של קימי רייקונן. בגרנד פרי בחריין, המרוץ הרביעי בעונה, הגיע ראשונה לפודיום לאחר שסיים במקום השלישי. מרוץ לאחר מכן סיים במקום הרביעי, אך קבע את זמן ההקפה המהירה. בגרנד פרי של בלגיה גרם לתאונה רבת משתתפים בתחילת המרוץ לאחר שהתנגש במכוניתו של לואיס המילטון בפנייה הראשונה. בתאונה היו מעורבים גם פרננדו אלונסו וסרחיו פרס. בעקבות זאת נענש בהרחקה ממרוץ אחד ובקנס בגובה 50,000 אירו. בגרנד פרי היפני התנגש ברכבו של מארק ובר במהלך ההקפה הראשונה ובגרנד פרי אבו דאבי היה מעורב בשלישית בתאונה במהלך ההקפה הראשונה. בגרנד פרי של ברזי, מרוץ סיום עונה, התנגש ברכבו של פדרו דה לה רוסה במהלך מקצה הדירוג. בדצמבר השתתף במרוץ האלופים הוא הגיע לגמר בגביע האומות יחד עם סבסטיאן לב, אך הצמד הפסיד לצמד הגרמנים מיכאל שומאכר וסבסטיאן פטל. למחרת ניצח בגמר את טום קריסטנסן והוכתר בתואר "אלוף האלופים".
ההתנגשויות עם נהגים אחרים נמשכו גם בעונת 2013. בגרנד פרי מונקו התנגש מאחור ברכבו של דניאל ריקארדו ובגרנד פרי בריטניה התנגש עם ובר. בגרנד פרי גרמניה הוביל את המרוץ, אך יציאה של רכב הבטיחות למסלול גרמה להאטת המרוץ ואיפשרה לפטל ורייקונן לעקוף אותו. אירוע דומה התרחש גם בגרנד פרי קוריאה, בו הצליח להצמד לפטל, שהוביל את המרוץ, אך יציאה של רכב הבטיחות האטה את הקצב ואיפשרה לרייקונן לעקוף אותו. את העונה סיים במקום השביעי עם 132 נקודות, ההישג הטוב ביותר בקריירה. עונה לאחר מכן רשם את ההישג הנמוך ביותר בקריירה לאחר שצבר נקודות בשני מרוצים בלבד וסיים תא העונה עם 8 נקודות בלבד.
מרצדס החליפה את רנו כספקית המנועים של לוטוס בעונת 2015. הרכב החדש אפשר לצבור נקודות בעשרה מרוצים במהלך העונה, אך בעיות מכניות שונות גרמו לפרישות ממספר מרוצים. את העונה סיים במקום ה-11.
קריירת מרוצים > פורמולה 1 > 2016 - 2020: האס

קבוצת האס הוקמה בשנת 2014, על בסיס השלד של קבוצת מארוסיה, שפשטה את הרגל. בספטמבר הודיעה הקבוצה על החתמתו של גרוז'אן לצידו של אסטבן גוטיירז כצמד הנהגים בעונת הבכורה של הקבוצה. בגרנד פרי אוסטרליה, מרוץ פתיחת העונה, סיים במקום השישי וצבר את הנקודות הראשונות עבור הקבוצה. שבועיים לאחר מכן סיים את גרנד פרי בחריין במקום החמישי, הישגו הטוב ביותר במהלך העונה. בחודש מאי נבחר לאיגוד נהגי הגרנד פרי (GPDA), כמחליפו של ג'נסון באטן, שהודיע על כוונתו לפרוש בסיום העונה.
בחודש אוקטובר 2020 הודיעה הקבוצה כי לא תאריך את החוזה עם גרוז'אן בסיום העונה. בהקפה הראשונה של גרנד פרי בחריין התנגש במעקה הבטיחות, הרכב התפרק לשניים ועלה באש. גרוז'אן נחלץ בכוחות עצמו מהמכונית הבוערת וסבל מכוויות בידיו ובגבו. בעקבות הפציעה נאלץ להחמיץ את שני המרוצים שנותרו לסיום העונה, והוחלף בידי פייטרו פיטיפלדי.
חיים אישיים

רומן נשוי לעיתונאית ומגישת הטלוויזיה מריון ג'ולס. השניים נמצאים בקשר רומנטי מאז שנת 2008 וביוני 2012 נישאו. שנה לאחר מכן, ביולי 2013, נולד בנם הראשון סשה, ובמאי 2015 נולד בנם השני סימון. בדצמבר 2017 נולדה בתם קאמיל. באוקטובר 2017 השיקו השניים ספר בישול בשם Cuisine et Confidences (בתרגום חופשי מצרפתית: מטבח וסודות).
הערות שוליים

↑  One to watch: Romain Grosjean, F1fanatic.co.uk, 14 August 2007
↑  F3 Euro Mugello 1: Grosjean moves ahead, maximummotorsport.co.uk
↑  Hulkenberg wins, Grosjean takes title, Autosport, 13 October 2007
↑  Maldonado signs for ART, Crash.net, 10 November 2008
↑  Alonso, Piquet, Grosjean with Renault..., Yahoo.com, 10 December 2007
↑  Grosjean makes World GT1 move, Autosport, 26 March 2010
↑  Le Mans 24 Hours - Race result, 13 June 2010
↑  Sebastian Vettel's good start ensures victory in Bahrain Grand Prix, The Guardian, 22 April 2012
↑  Belgian Grand Prix crash: Romain Grosjean banned for one race, BBC.co.uk, 2 September 2012
↑    Tom Cary, ‏Mark Webber calls Romain Grosjean an 'embarassing, first-lap nutcase' after collision at Japanese Grand Prix, The Telegraph, 6 October 2012
↑  Abu Dhabi GP: Grosjean adamant he was not to blame for clashes, Autosport 4 November 2012
↑  Brazilian GP: Lewis Hamilton on pole ahead of Jenson Button, BBC.co.uk, 24 November 2014
↑  Team Germany win sixth ROC Nations Cup, 15 December 2012
↑  Grosjean crowned 2012 Champion of Champions, 16 December 2012
↑  Haas Formula 1 team announces Romain Grosjean as first driver, Autosport.com, 29 September 2015
↑  Kannapolis based Haas F1 teams makes history in Australia, wbtv.com, 20 March 2016
↑  American-based Haas F1 team scores again with fifth in Bahrain GP, Foxsports.com, 3 April 2016
↑  Romain Grosjean replaces Jenson Button as F1 GPDA director, Autosport, 4 May 2016
↑  Grosjean and Magnussen announce they are to leave Haas at the end of 2020, formula1.com, 22 October 2020
↑  Grosjean escapes fireball shunt at Bahrain GP, MotorSport.com, 29 November 2020
↑  "זה נס שהוא חי": נהג פורמולה 1 נחלץ בנס מרכבו הבוער, באתר וואלה, 29 בנובמבר 2020
| --- | --- |
בקרת זהויות :  PLWABN: 9811724349005606  BnF: cb17991453g (data)  GND: 1215209118  ISNI: 0000 0005 0598 3031  SUDOC: 256572674  VIAF: 7065159699942003500008   WorldCat (עם VIAF): 7065159699942003500008 
בעונת 2012 היה מעורב במספר תאונות במהלך ההקפה הראשונה של המרוץ. בתמונה:ההתנגשות עם מארק ובר במהלך גרנד פרי יפן
רויאל אוטיס

| --- | --- |
 מוקד פעילות:  סידני
 תקופת הפעילות:  מ-2019
 סוגה:  אינדי פופ • פופ • פופ רוק • רוק פסיכדלי
 שפה מועדפת:  אנגלית
 חברת תקליטים:  Ourness
 חברים
 רויל מאדל  אוטיס פבלוביץ'
 
רויאל אוטיס (באנגלית: Royel Otis) הם צמד מוזיקלי אוסטרלי מסידני, שהוקם בשנת 2019 על ידי רויל מאדל ואוטיס פבלוביץ'. הצמד הוציא שלושה מיני-אלבומים, ובפברואר 2024 הוציא את אלבום האולפן הראשון שלו Pratts & Pain
רקע

רויל מאדל ואוטיס פבלוביץ' הכירו זה את זה באזור העיירה ביירון ביי. בהמשך, שפבלוביץ' שלח למאדל מספר דוגמאות מוזיקליות ב-2019, וטען שזהו "שיתוף הפעולה שהוא רודף אחריו כל חייו". שם הלהקה הוא שילוב של השמות הפרטיים של מאדל ופבלוביץ', בהתאמה.
פעילות

באוקטובר 2021 הצמד הוציא את המיני-אלבום הראשון שלו – Campus. באוגוסט 2022 הוציא הצמד מיני אלבום נוסף בשם Bar n Grill. במרץ 2023 הצמד הוציא את המיני-אלבום השלישי שלו תחת השם Sofa Kings. האלבום הגיע למקום ה-43 במצעד ARIA לאחר יציאת הגרסה הפיזית ביולי 2023. השיר "Going Kokomo", מתוך האלבום, נכלל בפסקול של המשחק EA Sports FC 24.
באוקטובר 2023, הצמד הכריז על הוצאת אלבום אולפן ראשון, שעתיד לצאת ב-16 בפברואר 2024 תחת השם Pratts &amp; Pain. בינואר 2024, הצמד זכה לתשומת לב על גרסת כיסוי שביצעו לשיר של סופי אליס-בקסטור "Murder on the Dancefloor" בתחנת הרדיו האוסטרלית Triple J, שהגיעה לבסוף למצעד ARIA בפברואר. גרסת הכיסוי שלהם לשיר "Linger" של להקת הקרנבריז הגיעה למצעד הבילבורד הוט 100 באוגוסט 2024.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה של ARIA | 2024 | אלבום השנה | Pratts & Pain | מועמדות |  |
| פרס המוזיקה של ARIA | 2024 | הלהקה הטובה ביותר | Pratts & Pain | זכייה |  |
| פרס המוזיקה של ARIA | 2024 | שיר השנה | "Murder on the Dance Floor" | מועמדות |  |
הערות שוליים

↑  Williams, Sophie (31 בינואר 2023). "Royel Otis are bringing a radically positive vision to Australia's guitar scene". NME. נבדק ב-16 ביולי 2023. {{cite web}}:  (עזרה)
↑  Lochrie, Conor (3 במרץ 2023). "Get To Know: Sydney's dreamy guitar-pop duo Royel Otis". Tone Deaf. נבדק ב-16 ביולי 2023. {{cite web}}:  (עזרה)
↑  Grogan, Louis (באוקטובר 2021). "Royel Otis: Campus – EP Review". Vinyl Chapters. נבדק ב-16 ביולי 2023. {{cite web}}:  (עזרה)
↑  Gera, Amar (באוגוסט 2022). "Track By Track: Royel Otis Talk Us Through Their Sophomore EP 'Bar N' Grill'". Life Without Andy. נבדק ב-16 ביולי 2023. {{cite web}}:  (עזרה)
↑  "Taylor beats Swift". ARIA Charts. 14 ביולי 2023. נבדק ב-16 ביולי 2023. {{cite web}}:  (עזרה)
↑  Major, Michael (5 באוקטובר 2023). "Royel Otis Announce Debut Album Pratts & Pain & Share New Single 'Fried Rice'". Broadway World. נבדק ב-10 בדצמבר 2023. {{cite web}}:  (עזרה)
↑  "Pratts & Pain – Album by Royel Otis". Apple Music. נבדק ב-12 בינואר 2023. {{cite web}}:  (עזרה)
↑  Singh, Surej (2024-01-19). "Watch Royel Otis cover Sophie Ellis-Bextor's 'Murder On The Dancefloor' for 'Like A Version'". NME. נבדק ב-2024-01-26.
↑  "ARIA Top 50 Singles Chart – 12 February 2024". www.aria.com.au. נבדק ב-2024-02-13.
↑  Zellner, Xander (2024-08-08). "Hot 100 First-Timers: Royel Otis Scores First Entry With Cover of The Cranberries' 'Linger'". Billboard. נבדק ב-2024-08-09.
↑  "ARIA Awards 2024: Royel Otis takes home four awards and Troye Sivan three". ABC News (בAustralian English). 2024-11-20. נבדק ב-2024-12-05.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רויאל אוטיס".
טיילר ג'וזף

| --- | --- |

 לידה:  1 בדצמבר 1988 (בן 36) קולומבוס, אוהיו, ארצות הברית
 שם במה:  Tyler Robert Joseph 
 מוקד פעילות:  ארצות הברית 
 תקופת הפעילות:  מ-2009
 מקום לימודים:  אוניברסיטת המדינה של אוהיו, התיכון הנוצרי וורתינגטון 
 סוגה:  היפ הופ אלטרנטיבי, אלקטרופופ, אינדי פופ
 סוג קול:  טנור 
 שפה מועדפת:  אנגלית 
 כלי נגינה:  סולן, יוקולילי, פסנתר, קיטאר, גיטרה בס, אקורדיון, מקלדת אלקטרונית
 חברת תקליטים:  Fueled by Ramen
 שיתופי פעולה בולטים:  Twenty One Pilots
 בת זוג:  ג'נה ג'וזף
 twentyonepilots.com
 פרופיל ב-IMDb
 
טיילר רוברט ג'וזף (באנגלית: Tyler Robert Joseph; נולד ב-1 בדצמבר 1988) הוא מוזיקאי, זמר וכותב שירים אמריקאי. סולן להקת הרוק "Twenty One Pilots".
ביוגרפיה

ג'וזף נולד בקולומבוס, אוהיו שבארצות הברית. לו שני אחים ואחות אחת, ואחיו זאק, אף הוא זמר. אימו, קלי, הייתה מורה למתמטיקה בבית ספר נחשב באוהיו. אביו, כריס, היה מאמן בבית ספר נחשב נוסף באוהיו בשנים 1996–2005, ומנהל בית ספר. ג'וזף שיחק כדורסל מגיל קטן מאוד והלך לשחק בקבוצה של בית הספר שבו עבד אביו, אך סירב למלגת האתלטים שקיבל לטובת מוזיקה.
לאחר שראה כותב שירים מבצע את שיריו החל להתעסק במוזיקה. לאחר שמצא מקלדת אלקטרונית ישנה בארונו (מתנת חג מולד ישנה מאמו) החל לחקות מנגינות רדיו.
קריירה > Twenty One Pilots

Twenty One Pilots נוסדה ב-2009 בקולומבוס, אוהיו. הרעיון הגיע מג'וזף, הוא קרא לחבריו מהתיכון ניק תומאס וכריס סליח. הוא נתן ללהקה את שמה בזמן שלמד את המחזה "כולם היו בניי" (באנגלית: All My Sons) של המחזאי האמריקאי ארתור מילר המתמודד עם שאלת מוסריותו של אדם המחליף את אחריותו כלפי החברה כולה באחריות למשפחתו, לאחר שגרם למותם של עשרים ואחד טייסים. ב-29 בדצמבר 2009 הם עשו את הופעת הבכורה שלהם עם אלבום עצמאי והחלו להופיע ברחבי אוהיו.
באמצע 2011, ניק תומאס וכריס סליח עזבו את הלהקה עקב עומס יתר בלוח הזמנים שלהם. ג'וש דאן הוכר עוד לפני כן לג'וזף על ידי כריס סליח, ודאן עזב את עבודתו ב-Guitar Center (אנ') על מנת להצטרף ללהקה. הלהקה הוציאה את אלבומה השני "Regional at Best" ב-8 ביולי 2011, וחתמו על חוזה עם אטלנטיק רקורדס ו-Fueled by Ramen באפריל 2012.
אלבומה השלישי של הלהקה, "Vessel", יצא לאור ב-8 בינואר 2013.
אלבומה הרביעי של הלהקה, "Blurryface", יצא ב-17 במאי 2015.
אלבומה החמישי של הלהקה, "Trench (אנ')", יצא ב-5 באוקטובר 2018.
אלבומה השישי של הלהקה, "Scaled And Icy", יצא ב-21 במאי 2021.
קריירה > פרויקטים אחרים

ג'וזף הוציא גם אלבום סולו משלו בשם "No Phun Intended". האלבום עדיין זמין בחשבון ה-PureVolume (אנ') שלו. הוא הקליט אלבום זה בשנים 2007–2008 במרתף שלו. השיר "Save" מהאלבום בוצע מחדש לאלבום הראשון של Twenty One Pilots. השיר "Whisper" מאלבומו האישי יצא אף הוא לאינטרנט.
בשנת 2010 ביצע ג'וזף את השיר "Live" של הראפר הנוצרי Jocef (עם עוד שני ראפרים בשם Juda ו-Alon). שיר זה הוא שיר הפתיח של אלבומו של Jocef, ‏".In Search Of: L.O.V.E". השיר נכתב בנוסף על ידי טיילר ג'וזף וג'וזף לנגסטון (שמו הפרטי של Jocef).
בשנת 2011 היה ג'וזף הכוכב המוביל בפרק השלישי של התוכנית האמריקאית "Five14 Church".
בשנת 2012 השתתף ג'וזף בפעילות של זהירות ברשת בשם "?Where are you" שבוימה על ידי מארק אשלמן (המפיק של Twenty One Pilots בשירים רבים) עבור תחרות שנתית של טרנד מיקרו בשם "?What's Your Story". החדר בו צולם הסרטון היה הסרטון שבו צולם הקליפ המקורי לשיר House of Gold של Twenty One Pilots.
בדצמבר 2014 ביצע ג'וזף קולות רקע לשיר "Sickly Sweet Holidays" של דלון וויקס, חבר לשעבר בלהקה פאניק! אט דה דיסקו.
דיסקוגרפיה

| אלבום | פרטי אלבום |
| --- | --- |
No Phun Intended:  יצא לאור: 2008  חברת תקליטים: עצמי  פורמט: שמיעה בלבד
חיים אישיים

ג'וזף הוא אדם נוצרי, ואמונתו משפיעה על המוזיקה שהוא כותב. הוא קיבל חינוך ביתי בילדותו.
בשנת 2012 החל לנהל מערכת יחסים עם ג'נה בלאק. השניים נישאו ב-28 במרץ 2015.
בתם הבכורה, רוזי רוברט ג'וזף, נולדה ב-9 בפברואר 2020.
בתם השנייה, ג'וני (Junie), נולדה ב-8 באפריל 2022. בנם השלישי, טומי, נולד באפריל 2024.
לג'וזף יש קעקוע המורכב משלושה חלקים המציגים "משהו שהציל את חייו". רבים מניחים כי מדובר באמונתו הנוצרית, אך ג'וזף מעדיף שלא לדבר יותר מדי על משמעות הקעקוע שלו כיוון שזה יהפוך לוויראלי ברחבי האינטרנט. עם זאת, הוא סיפר למספר אנשים בשיחה פנים מול פנים את משמעות הקעקוע שלו. גם ג'וזף וגם ג'וש דאן קעקעו את האות 'X' על גופם אשר מסמלת את עיר הולדתם של שניהם, קולומבוס, אוהיו.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 2024 | שיר מקורי – סדרת טלוויזיה/מיני-סדרה | "The Line" מתוך "ארקיין" | מועמדות |  |
הערות שוליים

↑  http://www.dispatch.com/content/stories/life_and_entertainment/2012/10/18/1-twenty-one-pilots-art-gn8jqp4s-1.html
1 2  http://www.columbusalive.com/content/blogs/sensory-overload/2012/04/interview-twenty-one-pilots-part-1.html
↑  https://www.youtube.com/watch?v=61WpOTdThzY
↑  http://www.huffingtonpost.com/mike-ragogna/emvesselem-chatting-with_b_2469647.html
↑  http://www.allmusic.com/artist/twenty-one-pilots-mn0002398414
↑  http://www.purevolume.com/popout_player/album/99181888(הקישור אינו פעיל, 15.8.2019)
↑  http://www.worthingtonchristian.com/assets/WNWinter2012.pdf(הקישור אינו פעיל, 15.8.2019)
↑  http://www.wordonfire.org/resources/blog/twenty-one-pilots-masters-of-the-culture-of-encounter/2185/
↑  https://www.youtube.com/watch?v=H3N9IBrC480
↑  http://ohyeahtwentyonepilots.tumblr.com/post/42069978920/psa
↑  http://www.theedgesusu.co.uk/features/2014/03/12/im-the-ice-cream-hes-the-cake-you-get-the-whole-thing-with-us-an-interview-with-twenty-one-pilots/
↑  Chris Willman, Hans Zimmer and the Scores and Songs of ‘Emilia Pérez’ and ‘Wild Robot’ Lead Winners’ List at 2024 Hollywood Music in Media Awards, Variety, ‏2024-11-21 (באנגלית אמריקאית)
| Twenty One Pilots |
| --- | --- | --- |
טיילר ג'וזף • ג'וש דאן
ניק תומאס • כריס סליח
| אלבומי אולפן | Twenty One Pilots •‏ Regional at Best •‏ Vessel •‏ Blurryface •‏ Trench •‏ Scaled And Icy •‏ Clancy |  |
| סינגלים | Holding on to You •‏ Guns for Hands •‏ Lovely •‏ House of Gold •‏ Fake You Out •‏ Car Radio •‏ Fairly Local •‏ Tear in My Heart •‏ Stressed Out •‏ Lane Boy •‏ Ride •‏ Heathens •‏ Heavydirtysoul •‏ Jumpsuit •‏ Nico and the Niners •‏ Levitate •‏ My Blood •‏ Chlorine •‏ The Hype •‏ Level of Concern •‏ Christmas Saves the Year •‏ Shy Away |  |
דיסקוגרפיה של Twenty One Pilots
| --- | --- |
בקרת זהויות :  GND: 1032203048  ISNI: 0000 0004 6675 6978  LCCN: n2019045202  MusicBrainz: bd5caf6c-647f-4905-9426-70013d5b97b9  VIAF: 296616761   WorldCat (עם VIAF): 296616761 
טיילר ג'וזף בהופעה, 28 באפריל 2012
ליגת העל של איי פארו

| --- | --- |

 שם מלא:  ליגת העל של איי פארו
 כינוי:  בטרי דיילדין
 תחום:  כדורגל
 ארגון:  התאחדות הכדורגל של איי פארו 
 מדינות:  איי פארו איי פארו
 קונפדרציה:  אופ"א
 קבוצות:  10
 תקופת הפעילות:  1942–הווה (כ־82 שנים)
 אלופה נוכחית:  KI קלאקסוויק (2023)
 מירב הזכיות:  HB טורסהאבן (24)
 מפעל מקביל:  גביע איי פארו
 מפעל נמוך:  ליגת המשנה של איי פארו 
 http://www.football.fo/
 
הפרמייר ליג של איי פארו היא ליגת הכדורגל הבכירה של איי פארו.
הליגה הוקמה בשנת 1942, אז היו בליגה רק ארבע קבוצות, אך המספר גדל עם השנים לכדי 10 קבוצות, כנהוג כיום. אלופת הליגה הוכרזה בכל שנה החל בעונת 1942 אך רק משנת 1993 ואילך החלו לשחק מועדונים מאיי פארו במפעלי הכדורגל של אירופה, שכן רק בשנת 1990 הפכה איי פארו לחברה רשמית באופ"א.
הליגה נחשבת לאחת הליגות החלשות באירופה ונמצאת בין הליגות הנמוכות ביותר בדירוג הליגות של אופ"א, במקום ה־44 מתוך 55 ליגות נכון למאי 2022).
היסטוריה

הליגה הוקמה בשנת 1942. האלופה הראשונה בהיסטוריה הייתה KI קלאקסוויק, ועונה לאחר מכן זכתה TB טבורוירי. ב-1944 לא נערכה אליפות כדורגל באי כיוון שנכבש על ידי הבריטים וחוסר בכדורגלנים באי לא איפשר קיום ליגה, אך מיד ב-1945 חזרה הליגה להתקיים ומאז נערכת ברציפות מידי עונה, כאשר עד 1946 האליפות נערכת בפורמט של נוקאאוט, ומ-1947 והלאה האליפות נערכת במתכונת של ליגה. ומאז גם הוקמה מערכת הליגות של הכדורגל באיי פארו.
עד 1979 המשחקים נערכו בארגונו של איגוד הספורט של איי פארו, ומאז מי שאחראית ומארגנת את התחרות היא התאחדות הכדורגל של איי פארו. ההתאחדות הצטרפה לאופ"א רק בשנת 1990, והקבוצות של המדינה הקטנה השתתפו במפעלים האירופיים רק החל מ-1992. מ-1942 ועד 1975 נקראה הליגה "מייסטרהדיילדין" (Meistaradeildin). לאחר מכן מתכונת הליגה שונתה והוקמה מערכת ליגות שלמה במדינה והליגה כונתה "deild‏.1". ב-2005 בוצעה רפורמה נוספת והוקמה "ליגת העל של איי פארו" וה"deild‏.1" הפכה לליגה השנייה. ליגת העל נקראה החל מ-2012 ועד 2017 בשם המסחרי ה"אפו דיילדין" (Effodeildin), וכיום היא נקראת "בטרי דיילדין" (Betri deildin).
מבנה הליגה

בליגה מתמודדות כיום 10 קבוצות שמשחקות אחת נגד השנייה שלוש פעמים. נערכת הגרלה לפני פירוט משחקי העונה כדי להחליט לאילו קבוצות יהיה משחק בית נוסף. בעבר זה הוחלט על סמך תוצאות המועדונים בעונה הקודמת.
מבנה הליגה > עליות וירידות

בסיום העונה שתי קבוצות יורדות ליגה ושתיים עולות לליגה הבכירה וממנה. בדומה לספרד, הקבוצות רשאיות להכניס את קבוצות ב' וג' (קבוצות מילואים) שלהן לליגות הנמוכות, ותהיה ירידה רק אם לפחות קבוצה אחת שאינה מילואים תסיים בשלושת הראשונים של הליגה הראשונה.
בעבר, הליגה השתמשה בפלייאוף עלייה-ירידה בין הקבוצה במקום התשיעי בליגה הראשונה לקבוצה שסיימה במקום השני בליגה השנייה, בה השתמשו מ-1995 עד 2005.
מבנה הליגה > עלייה למפעלים האירופאיים

נכון לעונת 2024/2025 אלופת איי פארו מעפילה לשלב המוקדמות הראשון בליגת האלופות, בעוד שהקבוצות שמסיימות במקום השני והשלישי נכנסות למוקדמות הקונפרנס ליג בשלב המוקדמות הראשון. מחזיקת הגביע של איי פארו מתחילה את דרכה בשלב במוקדמות השני בקונפרנס ליג במקרה שמחזיקת הגביע סיימה באחד משלושת המקומות הראשונים, גם הקבוצה שסיימה במקום הרביעי בליגה מעפילה לקונפרנס ליג.
הקבוצות

להלן 10 הקבוצות המשחקות בליגה בעונת 2024:
| קבוצה | עיר |
| --- | --- |
ויקינגור גטה: גטה
HB טורסהאבן: טורסהאבן
B36 טורסהאבן: טורסהאבן
KI קלאקסוויק: קלאקסוויק
B68 טופטיר: טופטיר
EB/סטריימור: סטריימנס
וסטור 07: סרווגור
IF סקאלה: סקאלה
איטרוטארפלאג פוגלפיורדאר: פוגלפיורדאר
NSI רונוויק: רונוויק
אלופות הליגה לפי עונות

קבוצה המסומנת בכתב מודגש זכתה בגביע איי פארו באותה העונה והשלימה דאבל מקומי
אליפויות לפי קבוצות

| קבוצה | זכיות | סגנויות | שנות זכייה |
| --- | --- | --- | --- |
| HB טורסהאבן | 24 | 26 | 1955, 1960, 1963, 1964, 1965, 1971, 1973, 1974, 1975, 1978, 1981, 1982, 1988, 1990, 1998, 2002, 2003, 2004, 2006, 2009, 2010, 2013, 2018, 2020 |
| KI קלאקסוויק | 21 | 14 | 1942, 1945, 1952, 1953, 1954, 1956, 1957, 1958, 1961, 1966, 1967, 1968, 1969, 1970, 1972, 1991, 1999, 2019, 2021, 2022, 2023 |
| B36 טורסהאבן | 11 | 10 | 1946, 1948, 1950, 1959, 1962, 1997, 2001, 2005, 2011, 2014, 2015 |
| טבורוירי בולטפלאג (TB) | 7 | 10 | 1943, 1949, 1951, 1976, 1977, 1980, 1987 |
| GI גטה (התמזגה לתוך ויקינגור גוטה) | 6 | 3 | 1983, 1986, 1993, 1994, 1995, 1996 |
| ויקינגור גטה | 3 | 2 | 2016, 2017, 2024 |
| B68 טופטיר | 3 | 1 | 1984, 1985, 1992 |
| EB/סטריימור | 2 | 5 | 2008, 2012 |
| NSI רונוויק | 1 | 4 | 2007 |
| IF פוגלאפורור | 1 | 2 | 1979 |
| VB וואגור | 1 | 2 | 2000 |
| SI סורבאגור | 1 | 1 | 1947 |
| B71 סאנגור | 1 | - | 1989 |
הערות שוליים

↑  עקב הכיבוש הבריטי באיי פארו עד 1945
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
לוקאס מורה

לוקאס רודריגס מורה דה סילבה (בפורטוגזית: Lucas Rodrigues Moura da Silva; נולד ב-13 באוגוסט 1992 בסאו פאולו) הוא כדורגלן ברזילאי, המשחק בעמדת קשר התקפי בסאו פאלו.
קריירת מועדונים

מורה החל לשחק כנער במועדון סאו פאולו. בשנת 2010, כשהוא בן 17 בלבד, החל לשחק בקבוצה הבוגרת של המועדון. כששיחק במדי הקבוצה הבוגרת זכה עמה בגביע סודאמריקנה (2012). בשנת 2013 הצטרף לקבוצת פריז סן-ז'רמן, ששילמה עבורו 45 מיליון דולרים. מורה זכה במדי פריז בארבע אליפויות וב-16 תארים בסך הכול.
ב-31 בינואר 2018 חתם מורה בטוטנהאם הוטספר מהפרמייר ליג לחמש שנים תמורת 25 מיליון ליש"ט. ב-18 באוגוסט 2018 כבש מורה את שערו הראשון במדי טוטנהאם בניצחון 1–3 על פולהאם. במחזור שלאחר מכן כבש צמד נגד מנצ'סטר יונייטד. ב-13 באפריל 2019 כבש שלושער ראשון לזכות טוטנהאם באצטדיון החדש, בניצחון 0–4 על האדרספילד טאון. ב-8 במאי 2019, כשטוטנהאם הייתה בפיגור 0–3 מול אייאקס בסיכום בתחילת המחצית השנייה, מורה כבש שלושער ששלח את טוטנהאם לגמר כל אנגלי מול ליברפול.
ב-2 באוגוסט 2023, עשור לאחר שעזב אותה, חזר מורה לסאו פאולו.
נבחרת ברזיל

מורה נכלל בסגל נבחרת ברזיל משנת 2011. הוא גם שיחק במדי הנבחרת הצעירה, וזכה עמה במדליית כסף באולימפיאדת לונדון (2012).
תארים

גביע סודאמריקנה: 2011/2012
הגביע הברזילאי: 2023
אליפות צרפת (5): 2012/2013, 2013/2014, 2014/2015, 2015/2016, 2017/2018
גביע הליגה הצרפתית (5): 2013/2014, 2014/2015, 2015/2016, 2016/2017, 2017/2018
הגביע הצרפתי (3): 2014/2015, 2015/2016, 2016/2017
גביע האלופות הצרפתי (5): 2013/2014, 2014/2015, 2015/2016, 2016/2017, 2017/2018
אליפות אמריקה הדרומית לנוער: 2011
גביע הקונפדרציות: 2013